NÁVRH ZMLUVY
o poskytnutí dotácie
na podporu kultúry národnostných menšín 

uzatvorená podľa § 51 zákona č. 40/1964 Zb. Občiansky zákonník v znení neskorších predpisov a  (ďalej len „zmluva“)

m e d z i

Poskytovateľom:		Úrad vlády Slovenskej republiky
Námestie Slobody 1
813 70 Bratislava 1

Zastúpený:			Ing. Viktor Nižňanský, PhD.								vedúci Úradu vlády SR

IČO:				00151513
Bankové spojenie:		Štátna pokladnica,  Bratislava 
Číslo účtu:			7000060195/8180
(ďalej len poskytovateľ)

a

Prijímateľom:             	..........................
Sídlo:				..........................
	
Zastúpený:			........................... 	
				...........................

IČO:	                                    .........................

Bankové spojenie:		..........................
Číslo účtu			..........................
(ďalej len prijímateľ)

Článok I.
Predmet a účel  zmluvy

Predmetom tejto zmluvy je  úprava zmluvných podmienok, práv  a povinností zmluvných strán pri poskytnutí dotácie na realizáciu aktivít v zmysle schváleného projektu v rámci podpory kultúry národnostných menšín na rok 2011 vo výške .......... € (slovom: .......... eur), ktoré sa v plnej výške  prijímateľ zaväzuje použiť výlučne na úhradu bežných výdavkov s účelovým určením na realizáciu projektu „......................................................................“, v súlade so schváleným štruktúrovaným rozpočtom projektu, ktorý tvorí prílohu tejto zmluvy.

Článok II.
Podmienky použitia dotácie

1.	Poskytnutá dotácia je účelovo viazaná  a prijímateľ sa zaväzuje použiť ju v zmysle § 19 ods. 1 a 3 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov (ďalej len „zákon o rozpočtových pravidlách“) výlučne na účel, ktorý je uvedený v čl. I.  tejto zmluvy.

2.	Po nadobudnutí účinnosti zmluvy o poskytnutí dotácie poskytovateľ poukáže finančné prostriedky uvedené v čl. I. bezhotovostným prevodom na účet prijímateľa, uvedený v záhlaví tejto zmluvy.

3.	Prijímateľ sa zaväzuje financovať projekt, na ktorý sa dotácia poskytuje, aj z iných zdrojov najmenej vo výške 5 % z poskytnutej dotácie podľa Článku I. zmluvy, t.j. ........... EUR (slovom: ..............EUR) 

4.	Poskytnutú dotáciu v zmysle čl. I, ods. 1 tejto zmluvy je prijímateľ povinný použiť najneskôr do 31. 12. 2011. 

5.	Prijímateľ je povinný vyúčtovať použitie dotácie v týchto lehotách:
a)	do 31. októbra 2011, ak projekt realizuje alebo ukončuje v prvom až treťom štvrťroku 2011,
b)	do 20. januára 2012, ak projekt realizuje alebo ukončuje v štvrtom štvrťroku 2011.
	
6.	Vyúčtovanie musí obsahovať:
a)	písomné vecné vyhodnotenie projektu vo forme záverečnej správy, z ktorej bude zrejmé dodržanie účelu;
b)	finančné vyúčtovanie dotácie a spolufinancovania z iných zdrojov vypracované v súlade so zákonom č. 431/2002 Z. z.  o účtovníctve v znení neskorších predpisov s  predložením písomného prehľadu a čitateľné fotokópie dokladov preukazujúcich použitie dotácie a vlastných zdrojov, resp. prostriedkov z iných zdrojov, ako sú: daňové doklady - faktúry, pokladničné doklady s náležitosťami podľa § 71 zákona č. 222/2004 Z. z. o dani z pridanej hodnoty v znení neskorších predpisov, kúpne zmluvy, zmluvy o dielo, objednávky, dodacie listy, preberací protokol, výpisy z účtu o prijatí dotácie, výberoch, bezhotovostných platbách a pod. Súčasťou vyúčtovania je tiež 
-	celková rekapitulácia výdavkov s vyčíslením výšky celkovej vyčerpanej sumy z poskytnutej dotácie, z vlastných zdrojov, resp. finančných prostriedkov z iných zdrojov a s uvedením výšky celkovej vyčerpanej sumy za projekt,    
-	rozdelenie dotácie na bežné a kapitálové výdavky;
-	predloženie písomného potvrdenia (resp. vyhlásenia) príslušného zodpovedného zamestnanca prijímateľa o formálnej a vecnej správnosti vyúčtovania;
-	uvedenie miesta, kde sa nachádzajú originály dokladov súvisiace s poskytnutou dotáciou u prijímateľa.
Za správnosť údajov uvedených vo vyúčtovaní zodpovedá osoba, ktorá podpisuje vyúčtovanie poskytnutej dotácie a štatutárny zástupca prijímateľa.

7.	Kontrolu dodržania rozsahu, účelu a podmienok dohodnutých v zmluve o poskytnutí dotácie, ako aj správnosti vyúčtovania a vecnej realizácie je oprávnený vykonať zamestnanec ekonomického odboru, sekcie kontroly a boja proti korupcii alebo Kancelárie podpredsedu vlády Úradu vlády SR (ďalej len zamestnanec) v zmysle zákona č. 502/2001 Z. z. o finančnej kontrole a vnútornom audite a o zmene a doplnení niektorých zákonov v znení neskorších predpisov. Prijímateľ sa zaväzuje umožniť zamestnancom Úradu vlády SR výkon tejto kontroly.
 
8.	Prijímateľ je povinný vrátiť poskytovateľovi:

5.1	dotáciu alebo jej časť,  ktorá  nebola použitá na účel dohodnutý v čl. I. tejto zmluvy. Povinnosť prijímateľa vrátiť poskytnuté finančné prostriedky sa vzťahuje aj na prípad, ak poskytovateľ zistí túto skutočnosť z predložených dokladov (vyúčtovania) v zmysle čl. II. bod  3 písm. a), b). Povinnosť sa vzťahuje na vrátenie takej výšky finančných prostriedkov, ktorú vyčísli poskytovateľ. Prijímateľ je povinný vrátiť tieto finančné prostriedky do 15 kalendárnych dní odo dňa určeného na použitie a vyúčtovanie dotácie podľa čl. II. bodu 3 tejto zmluvy.
5.2	dotáciu alebo jej časť,  ktorú nevyčerpal do výšky poskytnutej dotácie. Prijímateľ je povinný vrátiť tieto finančné prostriedky najneskôr do 15 kalendárnych dní odo dňa určeného na použitie a vyúčtovanie dotácie v zmysle čl. II. bodu 3 tejto zmluvy. 
5.3	dotáciu alebo jej časť, ktorá nebola použitá na dohodnutý účel uvedený v čl. I. tejto zmluvy z dôvodu, že voči majetku prijímateľa je vedené konkurzné konanie, prijímateľ je v konkurze, v reštrukturalizácii, bol voči prijímateľovi zamietnutý návrh na vyhlásenie konkurzu pre nedostatok majetku, prijímateľ je v likvidácii alebo je voči nemu vedený výkon rozhodnutia. Prijímateľ je povinný vrátiť poskytnuté finančné prostriedky najneskôr do 15 kalendárnych dní odo dňa doručenia výzvy o vrátení  finančných prostriedkov od poskytovateľa.
5.4	dotáciu, ak sa preukáže, že v žiadosti alebo v dokumentoch, ktoré sú jej prílohami             uviedol nepravdivé alebo neúplné údaje. Prijímateľ je povinný vrátiť poskytnuté finančné prostriedky najneskôr do 15 kalendárnych dní odo dňa doručenia výzvy o vrátení  finančných prostriedkov od poskytovateľa.
  
9.	Prostriedky z dotácie, ktoré je prijímateľ povinný vrátiť poskytovateľovi podľa čl. II. bodu 5. tejto zmluvy: 

6.1 v priebehu rozpočtového roka 2011, je povinný vrátiť na výdavkový účet Úradu vlády SR č. 7000060195/8180  s uvedením V-symbolu „02“ a zároveň zašle ekonomickému odboru úradu avízo o platbe, 
6.2  po skončení rozpočtového roka 2011, je povinný vrátiť na depozitný účet   Úradu         vlády SR č. 7000060208/8180  s uvedením V-symbolu „02“ a zároveň zašle ekonomickému odboru úradu avízo o platbe.
   
10.	 Prijímateľ je povinný vrátiť poskytovateľovi všetky výnosy (rozdiel medzi čistým úrokom vzniknutým zo sumy pridelenej dotácie po odpočítaní alikvotnej časti poplatku za vedenie účtu prijímateľa, prípadne celého poplatku) z  prostriedkov, ktoré boli pripísané na jeho účet, nakoľko tieto sú príjmom štátneho rozpočtu v zmysle § 7 ods. 1 písm. m) zákona o rozpočtových pravidlách. Prijímateľ vráti výnosy na účet  č. 7000060152/8180 s uvedením V-symbolu „02“ najneskôr do 15  kalendárnych dní odo dňa určeného na použitie a vyúčtovanie dotácie v zmysle čl. II. bodu 3 tejto zmluvy a zároveň zašle ekonomickému odboru úradu avízo o platbe.

11.	Nedodržanie zmluvne dohodnutých podmienok sa považuje za porušenie finančnej disciplíny a bude podliehať sankciám podľa ustanovenia § 31 zákona o rozpočtových pravidlách.

12.	
Podprogram 1.1
Prijímateľ je povinný pri informovaní masmédií o podporenom projekte, na ktorý bola dotácia podľa čl. 1 ods. 1 tejto zmluvy poskytnutá a pri spoločenských akciách konaných v súvislosti s týmto projektom alebo inej jeho propagácii uviesť, že bol spolufinancovaný z dotácie Úradu vlády Slovenskej republiky. To sa nevzťahuje na podporené projekty realizované pred dňom podpísania tejto zmluvy.
Prijímateľ je povinný minimálne 15 dní pred realizáciou podporeného projektu poslať poskytovateľovi pozvánku alebo oznámenie o uskutočnení podporeného projektu s uvedením programu a miesta realizácie podporeného projektu v slovenskom jazyku, v ktorom uvedie aj číslo tejto zmluvy. Pozvánka musí byť zreteľne označená textom: „Realizované s finančnou podporou Úradu vlády SR – program Kultúra národnostných menšín 2011“. To sa nevzťahuje na prijímateľa, ktorý realizuje podporený projekt pred dňom podpísania tejto zmluvy.

Podprogram 1.2

Prijímateľ je povinný pri informovaní masmédií o podporenom projekte, na ktorý bola dotácia podľa čl. 1 ods. 1 tejto zmluvy poskytnutá a pri spoločenských akciách konaných v súvislosti s týmto projektom alebo inej jeho propagácii uviesť, že bol spolufinancovaný z dotácie Úradu vlády Slovenskej republiky. To sa nevzťahuje na podporené projekty realizované pred dňom podpísania tejto zmluvy. 
Prijímateľ je povinný označiť každý výtlačok periodika alebo elektronické periodikum zreteľne textom: „Realizované s finančnou podporou Úradu vlády SR – program Kultúra národnostných menšín 2011“.
Zároveň je prijímateľ povinný zaslať poskytovateľovi dva výtlačky z každého čísla periodika bezodkladne po jeho vydaní. Táto povinnosť sa vzťahuje aj na výtlačky periodika vydané v roku 2010 pred uzatvorením tejto zmluvy.

Podprogram 1.3

Prijímateľ je povinný pri informovaní masmédií o podporenom projekte, na ktorý bola dotácia podľa čl. 1 ods. 1 tejto zmluvy poskytnutá a pri spoločenských akciách konaných v súvislosti s týmto projektom alebo inej jeho propagácii uviesť, že bol spolufinancovaný z dotácie Úradu vlády Slovenskej republiky. To sa nevzťahuje na podporené projekty realizované pred dňom podpísania tejto zmluvy. 
Prijímateľ je povinný označiť každý výtlačok knižnej publikácie, zvukového/multimediálneho nosiča alebo web stránky zreteľne textom: „Realizované s finančnou podporou Úradu vlády SR – program Kultúra národnostných menšín 2011“.

Podprogram 1.4
Prijímateľ je povinný pri informovaní masmédií o podporenom projekte, na ktorý bola dotácia podľa čl. 1 ods. 1 tejto zmluvy poskytnutá a pri spoločenských akciách konaných v súvislosti s týmto projektom alebo inej jeho propagácii uviesť, že bol spolufinancovaný z dotácie Úradu vlády Slovenskej republiky. To sa nevzťahuje na podporené projekty realizované pred dňom podpísania tejto zmluvy. 
Prijímateľ je povinný minimálne 15 dní pred realizáciou podporeného projektu poslať poskytovateľovi pozvánku alebo oznámenie o uskutočnení podporeného projektu s uvedením programu a miesta realizácie podporeného projektu v slovenskom jazyku, v ktorom uvedie aj číslo tejto zmluvy. Pozvánka musí byť zreteľne označená textom: „„Realizované s finančnou podporou Úradu vlády SR – program Kultúra národnostných menšín 2011“. To sa nevzťahuje na prijímateľa, ktorý realizuje podporený projekt pred dňom podpísania tejto zmluvy.

Článok III.
Záverečné ustanovenia

1.	Zmluva je vyhotovená v šiestich rovnopisoch, z ktorých dva dostane prijímateľ a štyri poskytovateľ.
2.	Obsah tejto zmluvy je možné meniť alebo dopĺňať len po vzájomnej dohode obidvoch zmluvných strán, a to formou očíslovaných písomných dodatkov, ktoré budú neoddeliteľnou súčasťou tejto zmluvy.
3.	Zmluvné strany vyhlasujú, že si zmluvu prečítali, jej obsahu porozumeli a na znak súhlasu ju vo vlastnom mene podpisujú.
4.	Ostatné vzťahy, ktoré nie sú upravené výslovne v tejto zmluve, sa riadia   Občianskym zákonníkom v platnom znení.
5.	Neoddeliteľnou súčasťou tejto zmluvy je príloha - štruktúrovaný rozpočet projektu.
6.	Zmluva nadobúda platnosť a účinnosť dňom podpisu oboma zmluvnými stranami.

Príloha: štruktúrovaný rozpočet projektu.

Poskytovateľ:						Príjemca:

Meno:		Ing. Viktor Nižňanský, PhD.			Meno:	 	
										
Funkcia: 	vedúci Úradu vlády SR			Funkcia: starosta obce

Podpis:							Podpis:

Dátum:							Dátum:

Odtlačok pečiatky:						Odtlačok pečiatky: